16. kolovoza u Domovinskom ratu

**Domovinski rat po nadnevcima**: 16. kolovoza u Domovinskom ratu.

- U selu Medari srpski teroristi srušili helikopter EZ-a, koji je prevozio promatračku ekipu. Pilot, Roy Pyffers lakše ranjen.

- U selu Bjelovac pokraj Petrinje, četnici noževima i sjekirama masakrirali civile Đuru i Matu Horvata, te Stjepana i Ivicu Bugarina.

**- Napadom srpskih neregularnih jedinica i JNA na Okučane započeo rat u Posavini.**

- Posljednja četvorica uhvaćenih i mučenih Hrvata oslobođena iz kninskog zatvora.

**- Beogradski kriminalac Željko Ražnatović Arkan sa svojom terorističkom postrojbom zvanom "srpski tigrovi" preuzeo kontrolu u selu Stara Tenja.**

- Austrijski ministar vanjskih poslova, Alois Mock zamolio: "Molim vas nemojte mijenjati granice!"

- U okolici sela Markušice ruski vojnici izašli iz UNPA sektora da bi prikrili incident koji je izazvala srpska strana, dok su pri razmjeni zarobljenika u blizini Nemetina tri pripadnika tzv. srpske milicije pripadnicima ruskog bataljuna davali cigarete i rakiju a istodobno nogama i šakama udarali zarobljenike.

- Zapovjednik srpskih snaga u BiH general Ratko Mladić zaprijetio da će srušiti zrakoplove koji, kako kaže, padobranima bacaju oružje bosanskim snagama.

- Američki predsjednik George Bush izjavio da Amerika nije svjetski policajac i da u BiH ne kani slati svoje vojnike, ali da zračni napadi nisu isključeni.

- Predsjednik Tuđman otvorio radove na tuneli "Sveti Rok", a kada se probije Velebit, bit će čvrsto povezana sjeverna i južna Hrvatska.

- Ni nakon nove runde pregovora u Ženevi između hrvatskog državnog izaslanstva i predstavnika lokalnih (kninskih) Srba nije potpisan sporazum o prekidu vatre.

- Alija Izetbegović izjavio u Ženevi da prihvaća "etničku podjelu" BiH samo kao "privremeno rješenje".

**- Muslimanska vojska - Armija BiH predvođena diverzantskom grupom u kojoj je bilo i mudžahedina izvršila još jedan stravičan zločin: u večernjim satima u hrvatskom selu Kiseljak kod Žepča ubili su i masakrirali 43 civila hrvatske nacionalnosti, među njima najviše žena i djece.**

- Završena prognanička akcija blokade UNPROFOR-a, hrvatski prognanici danas napustili i preostale kontrolne točke UNPROFOR-a, ostavljajući ih nadzoru hrvatske Vlade i MUP-a.

- U Travniku, prepunom izbjeglica, na štetu Hrvata drastično se promijenila etnička slika dolaskom 30.000 muslimanskih izbjeglica iz Sjeverozapadne Bosne.

- Uspostavljen humanitarni zračni most nad Sarajevom nakon 27 dana gotovo neprestanog prekida.
- "The Sunday Times" piše kako je američki predsjednik Clinton naložio CIA-i i Pentagonu da pripreme tajni plan za naoružavanje bosanskih Muslimana i njihovo vojno obrazovanje, kako bi se utjecalo na drukčiji ishod rata u bivšoj Jugoslaviji.

- SAD nisu zadovoljne provedbom beogradske blokade bosanskih Srba, jer ona nije posve provedena, a kako je rekao glasnogovornik State Departmenta Michael McCurry, očito je da srpska granica "propušta" na mnogim mjestima.

- Slovenska tvrtka "Krka" iz Novog Mesta izvozi u "SRJ", potvrdio jugoslavenski ministar za poljoprivredu dr. Koviljko Lovre.

- Primajući u Predsjedničkim dvorima izaslanstvo EU, koje je predvodio Javier Solana, dr. Tuđman izjavio da će Hrvatska podržavati mirnu reintegraciju hrvatskih područja u istočnoj Slavoniji i Baranji, ali Srbija mora prestati s okupacijom tog područja.

- U predsjedničkim dvorima dr. Tuđman primio pomoćnika tajnika SAD za europske poslove veleposlanika Richarda Holbrookea, a razgovaralo se o novoj američkoj mirovnoj inicijativi.

- **Od oslobođenja Knina do danas Hrvatskoj se vojsci predalo 120 srpskih terorista, koji su se skrivali po okolnim šumama**, izjavio u Kninu zapovjednik kninskog zbornog mjesta general pukovnik Ivan Čermak.

- U Sarajevu potpisane "Dogovorene mjere", prema kojima muslimani moraju ukinuti 40 institucija.

## Izvori

* Hrvatski informativni centar *Hrvatski spomenar: 11. kolovoza - 20. kolovoza*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.